Kedves Művészetkedvelő!

Szíves figyelmébe ajánlom októberi,

  Átváltozások c. kiállításomat:

Mindannyian egy folyamatos átváltozás részesei vagyunk. Ezt el is fogadhatjuk, vagy akár tagadhatjuk. Átváltozásunk lehet választott, vagy kényszer eredménye. Az átváltozás minősége azonban mindig fontos, meghatározza viszonyunkat a világgal és a közvetlen környezetünkkel is. A tárlat képei a választás lehetőségét tárják elénk, korántsem direkt módon.

A kiállítás: 16.15 órától az alkotó fogadja Önt és Barátait az Art Hotel Szeged Galériában

A kiállítás témájához kapcsolódó program:

**2013.október 25. péntek**

**17.00 óra**

**Ember és változásai a stíluskommunikáció tükrében**

Átváltozások **-** Ale Ildikó festőművész kiállítása és művészeti projektje

Ön elég bátor ahhoz, hogy velünk tartson egy kellemes hangulatú beszélgetésre?

Az SZTE Juhász Gyula Pedagógusképző Kar stíluskommunikátor szakjának növendékeivel és vezetőjével valamint a kiállító művésszel beszélget **Szerb Zsuzsa.**

**Vendégek: Nádudvari Gabriella** az SZTE JGYPK stíluskommunikátor szakjának vezetője

**Dudescu Krisztina** okleveles stíluskommunikátor,

**Mészáros Mónika** okleveles stíluskommunikátor

Sokan azt gondolják, hogy a világot át kell alakítani ahhoz, hogy valami változzon. Pedig a változást az ember magában kell megélje ahhoz, hogy hatással legyen majd a környezetre. A hétköznapok kihívásainak eleget tenni könnyedén, nem mindig egyszerű feladat. A változásra való ráhangolódáshoz ihletre, időre, türelemre van szükség, melyhez belső motiváltság, erő, bátorság, tudatos döntés és valódi szándék szükséges. A belső tükör használatával, a stíluskommunikáció eszközeivel, mindenki rátalálhat saját egyéniségére, tudatosíthatja erényeit, csiszolhatja hiányosságait. Kitartással és türelemmel élvezheti az átváltozás folyamatát, melynek célja azt közvetíteni, akik, és amik valójában vagyunk. Belsőnk átminősülése fizikai valónkban is megmutatkozik, úgy, mint Ale Ildikó festőművész alkotásain.(Dudescu Krisztina)

[www.stiluskommunikacio.eu](http://www.stiluskommunikacio.eu).

Helyszín:  **Art Hotel Szeged, 6720 Szeged, Somogyi u.16.**

[www.arthotelszeged.hu](http://www.arthotelszeged.hu)

**Ale Ildikó művészeti projektje**

* 2013. augusztustól - decemberig  öt tematikusan változó kiállítás és a tárlatok témáihoz kötődő beszélgetések, programok az Art Hotel Szeged Galériában
* Fontos hangsúlyoznom: a tárlatok hónap elejétől hónap végéig tekinthetők meg,
* a meghirdetett program nem megnyitó, hanem a tárlat témafelvetéséhez kapcsolódó előadás, szakmai beszélgetés!
* Részletesebb információ folyamatosan követhető:[www.aleatelier.hu](http://www.aleatelier.hu)
* Facebook: Ale Ildikó
* Sajtó anyag letölthető: <http://www.aleatelier.hu/akt.html>
* Ajánló: SzegediLap kulturális és művészeti portál  cikke:

feltöltés: 2013.09.11.

<http://www.szegedilap.hu/cikkek/muveszet-tortenes/7-kerdes-ale-ildikohoz.html>

Szeretettel várom tárlataimra és a programokra!

Szívélyes üdvözlettel,

*Ale Ildikó*

*festőművész*